CELEX: 32014R0607
Language: da
Date: 2014-05-19
Title: Rådets forordning (EU) nr. 607/2014 af 19. maj 2014 om fordeling af fiskerimulighederne i henhold til protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Den Demokratiske Republik São Tomé og Príncipe

7.6.2014   
            
            
               DA
            
            
               Den Europæiske Unions Tidende
            
            
               L 168/27
            
         RÅDETS FORORDNING (EU) Nr. 607/2014
   af 19. maj 2014
   om fordeling af fiskerimulighederne i henhold til protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Den Demokratiske Republik São Tomé og Príncipe
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Rådet godkendte den 23. juli 2007 fiskeripartnerskabsaftalen mellem Den Demokratiske Republik São Tomé og Príncipe og Det Europæiske Fællesskab (i det følgende benævnt »partnerskabsaftalen«) ved vedtagelse af forordning (EF) nr. 894/2007 (1).
            
         
               (2)
            
            
               Unionen og Den Demokratiske Republik São Tomé og Príncipe har forhandlet om og den 19. december 2013 paraferet en ny protokol til partnerskabsaftalen, hvormed Unionens fartøjer tildeles fiskerimuligheder i de farvande, som fiskerimæssigt hører ind under Den Demokratiske Republik São Tomé og Príncipes højhedsområde eller jurisdiktion.
            
         
               (3)
            
            
               Rådet vedtog den 19. maj 2014 afgørelse 2014/334/EU (2) om undertegnelse og midlertidig anvendelse af den nye protokol.
            
         
               (4)
            
            
               Det bør fastlægges, hvordan fiskerimulighederne skal fordeles mellem medlemsstaterne i den nye protokols gyldighedsperiode.
            
         
               (5)
            
            
               Ifølge forordning (EF) nr. 1006/2008 (3) underretter Kommissionen de berørte medlemsstater, hvis det viser sig, at de fiskeritilladelser eller de fiskerimuligheder, som Unionen har fået tildelt i henhold til den nye protokol, ikke udnyttes fuldt ud. Modtages der ikke noget svar inden udløbet af en frist, som fastsættes af Rådet, betragtes det som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den pågældende periode. Denne frist bør fastsættes.
            
         
               (6)
            
            
               For at sikre, at EU-fartøjerne kan fortsætte fiskeriet, er det i protokollen fastsat, at den kan anvendes midlertidigt af begge parter fra datoen for undertegnelsen. Denne forordning bør derfor finde anvendelse fra datoen for undertegnelsen af den nye protokol —
            
         VEDTAGET DENNE FORORDNING:
   Artikel 1
   1.   De fiskerimuligheder, der er fastsat i protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Den Demokratiske Republik São Tomé og Príncipe (i det følgende benævnt »protokollen«), fordeles mellem medlemsstaterne således:
   
               a)
            
            
               notfartøjer til tunfiskeri:
               
                           Spanien
                        
                        
                           16 fartøjer
                        
                     
                           Frankrig
                        
                        
                           12 fartøjer
                        
                     
         
               b)
            
            
               langlinefartøjer med flydeline:
               
                           —
                        
                        
                           I de to første år af protokollens gyldighedsperiode:
                           
                                       Spanien
                                    
                                    
                                       4 fartøjer
                                    
                                 
                                       Portugal
                                    
                                    
                                       2 fartøjer
                                    
                                 
                     
                           —
                        
                        
                           I de to sidste år af protokollens gyldighedsperiode:
                           
                                       Spanien
                                    
                                    
                                       5 fartøjer
                                    
                                 
                                       Portugal
                                    
                                    
                                       1 fartøj
                                    
                                 
                     
         2.   Rådets forordning (EF) nr. 1006/2008 finder anvendelse, jf. dog partnerskabsaftalen.
   3.   Hvis de fiskerimuligheder, der er fastsat i protokollen, ikke opbruges med ansøgningerne om fiskeritilladelse fra de medlemsstater, der er nævnt i stk. 1, tager Kommissionen ansøgninger om tilladelse fra andre medlemsstater i betragtning i overensstemmelse med i artikel 10 i forordning (EF) nr. 1006/2008.
   4.   Den frist, som medlemsstaterne har til at bekræfte, at de ikke fuldt ud udnytter fiskerimulighederne i henhold til artikel 10, stk. 1, i forordning (EF) nr. 1006/2008, fastsættes til 10 hverdage fra den dato, hvor Kommissionen meddeler dem, at fiskerimulighederne ikke er fuldt opbrugt.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra datoen for undertegnelsen af protokollen.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. maj 2014.
      
         
            På Rådets vegne
         
         A. TSAFTARIS
         
            Formand
         
      
   
   
      (1)  Rådets forordning (EF) nr. 894/2007 af 23. juli 2007 om indgåelse af en fiskeripartnerskabsaftale mellem Den Demokratiske Republik São Tomé og Príncipe og Det Europæiske Fællesskab (EUT L 205 af 7.8.2007, s. 35).
   
      (2)  Rådets afgørelse 2014/334/EU af 19. maj 2014 om undertegnelse på Den Europæiske Unions vegne og om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og São Tomé og Príncipe (se side 1 i denne EUT).
   
      (3)  Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande, om ændring af forordning (EØF) nr. 2847/93 og (EF) nr. 1627/94 og om ophævelse af forordning (EF) nr. 3317/94 (EUT L 286 af 29.10.2008, s. 33).